
FinSafe s. r. o.
Poznámky účtovnej závierky k 31. decembru 2025	
(údaje v tabuľkách sú uvedené v celých eurách, ak nie je uvedené inak)


VŠEOBECNÉ INFORMÁCIE

Názov právnickej osoby a jej sídlo

	Obchodné meno
	FinSafe s. r. o. („spoločnosť“)


	Sídlo
	Robotnícka 20/5, 83103 Bratislava



Informácie o konsolidovanom celku

Spoločnosť FinSafe s. r. o. nie je súčasťou konsolidovaného celku inej spoločnosti.

Údaje o počte zamestnancov

Spoločnosť nezamestnávala v priebehu sledovaného účtovného obdobia žiadnych zamestnancov. 


Inofrmácie o prijatých postupoch

 Východiská pre zostavenie účtovnej závierky, vplyv zmeny účtovných zásad na hodnotu majetku, záväzkov, vlastného imania a výsledku hospodárenia účtovnej jednotky.

Účtovná závierka bola zostavená za predpokladu nepretržitého trvania spoločnosti

Ocenenie pohľadávok

Pohľadávky pri ich vzniku sa oceňujú menovitou hodnotou; postúpené pohľadávky a pohľadávky nadobudnuté vkladom do základného imania sa oceňujú obstarávacou cenou vrátane nákladov súvisiacich s obstaraním. Toto ocenenie sa znižuje o pochybné a nevymožiteľné pohľadávky.

Ocenenie krátkodobého finančného majetku (peňažných prostriedkov)

Peňažné prostriedky a ceniny sa oceňujú ich menovitou hodnotou. 

Zníženie ich hodnoty sa vyjadruje opravnou položkou.

Ocenenie záväzkov vrátane rezerv, dlhopisov, pôžičiek a úverov.

Záväzky pri ich vzniku sa oceňujú menovitou hodnotou. Záväzky pri ich prevzatí sa oceňujú obstarávacou cenou. Ak sa pri inventarizácii, zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.
Rezervy sú záväzky s neurčitým časovým vymedzením alebo výškou; tvoria sa na krytie známych rizík alebo strát z podnikania. Oceňujú sa v očakávanej výške záväzku.

Vplyv zmeny účtovných zásad na hodnotu majetku, vlastného imania, záväzkov, a výsledku hospodárenia účtovnej jednotky.

Vzhľadom na prvé účtovné obdobie spoločnosti je zmena účtovných metód a všeobecných účtovných zásad neaplikovateľná.

Informácie o opravách významných chýb minulých účtovných období

Vzhľadom na prvé účtovné obdobie spoločnosti sú opravy významných chýb neaplikovateľné. 



III. Informácie, ktoré vysvetľujú a dopĺňajú súvahu a výkaz ziskov a strát a iné informácie

1. Informácie o položkách nákladov a výnosov, ktoré majú výnimočný rozsah alebo výskyt

Spoločnosť neúčtovala o takých nákladoch a výnosoch, ktoré mali výnimočný rozsah alebo výskyt. 

2. Záväzky

Spoločnosť neeviduje žiadne záväzky so zostatkovou dobou splatnosti viac ako 5 rokov. 
Spoločnosť nemá záväzky zabezpečené záložným právom alebo inou formou zabezpečenia

3. Informácie o vlastných akciách

Spoločnosť neeviduje vlastné akcie.

4. Informácia o tom, či účtovná jednotka vytvorila kapitálový fond z príspevkov podľa §123 ods. 2 a 217a Obchodného zákonníka v znení neskorších predpisov

Spoločnosť neeviduje kapitálový fond.

5. Informácie o orgánoch účtovnej jednotky

Spoločnosť neposkytla členom orgánov ÚJ záruky ani iné zabezpečenia. Spoločnosť neposkytla pôžičky, žiadne iné finančné prostriedky alebo výhody ani iné plnenia na súkromné účely. 

6. Informácie o povinnostiach účtovnej jednotky

Spoločnosť neeviduje finančné povinnosti, ktoré sa nevykazujú v súvahe.

7. Informácie o podmienených záväzkoch

Spoločnosť neeviduje podmienené záväzky.

8. Informácie o udelení výlučného práva alebo osobitného práva

Spoločnosti nie je udelené výlučné právo alebo osobitné právo, ktorým jej bolo udelené právo poskytovať služby vo verejnom záujme, pričom by prijímala náhradu za túto činnosť v akejkoľvek forme.

